ଅନୁଗୁଳଃ(ମହେଶ ଭୋମରାଜ) ଆସନ୍ତା ୨୨ ତାରିଖ ବୁଧବାର ଦିନ ସକାଳ ୬ ଟାରୁ ସନ୍ଧ୍ୟା ୬ଟା ପର୍ଯ୍ୟନ୍ତ ଅନୁଗୁଳ ସହର ବନ୍ଦ ଡାକରା ଦେଇଛି ଅନୁଗୁଳ ନଗର କଂଗ୍ରେସ । ନଗର କଂଗ୍ରେସ କମିଟିର କହିବା ଅନୁଯାୟୀ ଜିଲ୍ଲାରେ କରୋନା ମହାମାରୀ କାୟା ବିସ୍ତାର କରି ଚାଲିଛି । ଆଉ ଜିଲ୍ଲାରେ କରୋନା ବ୍ୟାପିବାରେ ଜିଲ୍ଲାର ଶିଳ୍ପସଂସ୍ଥା ଗୁଡିକ ଦାୟୀ ବୋଲି କଂଗ୍ରେସ ଅଭିଯୋଗ କରିଛି । ଏଣୁ କରୋନା ବ୍ୟାପିବାରେ ପ୍ରତିବନ୍ଧକ ଲଗାଇବା ପାଇଁ ଜିଲ୍ଲାର ଶିଳ୍ପସଂସ୍ଥା ଗୁଡିକ ଉପରେ କଟକଣା ଲଗାଇବା ସହ ଶିଳ୍ପସଂସ୍ଥାର ଗାଡି ଏବଂ କର୍ମଚାରୀ ମାନଙ୍କ ସହର ଏବଂ ଆଖପାଖ ଅଞ୍ଚଳ ଗୁଡିକୁ ଯିବା ଆସିବାରେ ରୋକ ଲଗାଇବା ପାଇଁ କଂଗ୍ରେସ ପକ୍ଷରୁ ଅନେକ ଥର ଜିଲ୍ଲାପାଳଙ୍କୁ ସ୍ମାରକ ପତ୍ର ଦେଇଥିଲେ ।
